2. ปัจจัยเสี่ยง

2.1 สภาพภูมิอากาศ

ความแปรปรวนของสภาพดินฟ้าอากาศ เช่น ความแห้งแล้งอย่างรุนแรง
อาจทำให้ผลผลิตโดยเฉลี่ยของปาล์มน้ำมันลดลงมากกว่า 20%
ผลกระทบจะเกิดขึ้นในปีที่เกิดสภาวะแล้งและในเวลาอย่างน้อยสองปีต่อมาโดยต้นปาล์มจะให้ทะลายปาล์มน้อยลง

จากสภาวะแล้งในปี 2550 ส่งผลให้ผลผลิตลดลงอย่างมีนัยสำคัญในปี 2552

[]

[]

ถ้าหากไม่มีสภาวะอากาศผิดปกติ คาดว่าผลผลิตปาล์มน้ำมันจะสูงขึ้นในปี 2553
โดยประเทศไทยจะผลิตน้ำมันปาล์มดิบได้มากกว่า 1.6 ล้านตัน

2.2 เขตการค้าเสรีอาเซียนและมาตรการกีดกันทางการค้า

ภายใต้ข้อตกลงเขตการค้าเสรีอาเซียน (AFTA) ตั้งแต่วันที่ 1 มกราคม 2553
จะมีการเปิดตลาดเสรีสำหรับน้ำมันพืชโดยไม่ต้องเสียภาษีศุลกากรในภูมิภาคอาเซียน
แต่ปัจจุบันข้อตกลงนี้ยังไม่มีผลบังคับเต็มที่
การนำเข้าน้ำมันปาล์มมายังประเทศไทยยังอยู่ภายใต้การควบคุมของรัฐบาลเพื่อรักษาเสถียรภาพของตลาดน้ำมันปาล์มในประเทศ
ในปี 2552 ปริมาณน้ำมันปาล์มส่วนเกินมีจำนวนลดลง
แต่ยูนิวานิชยังคงส่งออกน้ำมันปาล์มคิดเป็นสัดส่วน 22% ของปริมาณทั้งหมด
การพัฒนาตลาดส่งออกแหล่งใหม่ๆ ทำให้เกษตรกรผู้ปลูกปาล์มได้รับผลประโยชน์
โดยยูนิวานิชสามารถแข่งขันได้กับผู้ผลิตรายใหญ่ในประเทศมาเลเซียและอินโดนีเซีย

ถ้าหากมีการนำมาตรการต่างๆ ทั้งกำแพงภาษีและมาตรการกีดกันอื่นๆ
มาควบคุมการค้าน้ำมันปาล์มอย่างเสรี
อาจมีผลกระทบโดยตรงต่อเกษตรกรผู้ปลูกปาล์มน้ำมันในประเทศ

อุปสงค์และอุปทานน้ำมันปาล์มดิบในประเทศไทยในปี 2552

  อุปทาน อุปสงค์

(ตัน) (ตัน)

สต็อคยกมาต้นปี 107,947 การบริโภคภายในประเทศ 739,244

ผลผลิต 1,345,245 อุตสาหกรรมไบโอดีเซล 450,000

ส่งออกน้ำมันปาล์มบริสุทธิ์ 58,997

ส่งออกน้ำมันปาล์มดิบ 67,392

_________ สต็อคสิ้นปี 137,559

รวม 1,453,192 รวม 1,453,192

คาดว่าผลผลิตน้ำมันปาล์มดิบในประเทศไทย ในปี 2553 จะสูงกว่าปี 2552 อย่างมีนัยสำคัญ

2.3 การแข่งขันจากน้ำมันถั่วเหลือง น้ำมันเรปซีด และน้ำมันทานตะวัน

น้ำมันถั่วเหลืองจัดเป็นคู่แข่งที่สำคัญของน้ำมันปาล์มทั้งในตลาดโลกและในประเทศ
การแข่งขันกับน้ำมันถั่วเหลืองอาจรุนแรงขึ้น เนื่องจากมีการปลูกถั่วเหลืองเพิ่มขึ้นในอเมริกาใต้
ซึ่งเป็นผลมาจากความต้องการกากถั่วเหลืองที่สูงขึ้น
เพื่อนำไปใช้ในอุตสาหกรรมอาหารสัตว์และผลผลิตที่สูงขึ้นจากการตัดแต่งพันธุกรรม

ในปัจจุบันน้ำมันปาล์มเป็นสินค้าที่มีความสามารถในการแข่งขันด้านราคาสูงสุดเมื่อเปรียบเทียบกับน้ำมันพืชอื่นๆ
และน้ำมันปาล์มมีผลผลิตสูงสุดและเป็นมิตรต่อสิ่งแวดล้อม เมื่อเปรียบเทียบกับการปลูกพืชน้ำมันอื่นๆ

[]

[]

  --------------------------------------- ------------- ---------- ---------- ---------- ----------
  Growth of Palm Oil Production in ASEAN                                                 

  การเติบโตของผลผลิตน้ำมันปาล์มในภูมิภาคอาเซียน                                                  

                                                                                         (ล้านตัน)

                                                                              (Million   
                                                                              Tonnes)    

                                          2010F         2009       2008       2007       2006

  Malaysia                                17.80         17.57      17.73      15.82      15.88

  Indonesia                               22.50         20.90      19.20      17.27      16.05

  Thailand                                1.60          1.35       1.54       1.05       1.17

  Total                                   41.90         39.82      38.47      34.14      33.10

                                                                                         
  --------------------------------------- ------------- ---------- ---------- ---------- ----------

2.4 ความต้องการที่เพิ่มขึ้นทั่วโลก

ความต้องการของน้ำมันและไขสัตว์ในโลกขึ้นอยู่กับการเติบโตทางเศรษฐกิจ
การเพิ่มขึ้นของจำนวนประชากร และแนวโน้มของราคาที่มีความไม่แน่นอนขึ้นอยู่กับอุปสงค์และอุปทาน

การบริโภคต่อปีของน้ำมันพืชและไขสัตว์หลัก 17 ชนิดในโลกเพิ่มขึ้นจาก 82 ล้านตันในปี
2533/2534 เป็น 169 ล้านตันในปี 2552/2553 (ที่มา: Oil World 2010)

ตั้งแต่ปี 2543 อัตราการเติบโตเฉลี่ยสะสมของการบริโภคน้ำมันพืชได้เพิ่มขึ้นร้อยละ 5.2 ต่อปี
โดยที่อัตราการเติบโตเฉลี่ยสะสมของการบริโภคน้ำมันปาล์มได้เพิ่มขึ้นร้อยละ 8.1 ต่อปี
และเป็นแหล่งน้ำมันพืชที่สำคัญของโลก

สภาวะเศรษฐกิจที่แข็งแกร่งในประเทศที่กำลังพัฒนาขนาดใหญ่ คือ อินเดียและจีน นับว่าเป็นปัจจัยสำคัญต่อการบริโภคที่สูงขึ้น หากการเจริญเติบโตทางเศรษฐกิจของประเทศอินเดียและประเทศจีนลดลงอาจส่งผลกระทบต่ออัตราการขยายตัวความต้องการน้ำมันพืชของโลกด้วย

[]

2.5 ความต้องการเชื้อเพลิงชีวภาพที่เพิ่มขึ้น

ปริมาณการใช้น้ำมันพืชได้เพิ่มขึ้นจากอุตสาหกรรมเชื้อเพลิงชีวภาพสำหรับผลิตกระแสไฟฟ้าและในอุตสาหกรรมการผลิตน้ำมันไบโอดีเซล
กำลังการผลิตไบโอดีเซลในโลกรวมกันคาดว่าจะมีประมาณ 46 ล้านตันต่อปี
ปัจจุบันการใช้กำลังการผลิตยังไม่เต็มที่เนื่องจากราคาวัตถุดิบ คือน้ำมันพืชยังอยู่ในระดับสูง

[]

ดูเหมือนว่าการใช้ไบโอดีเซลจะสามารถลดผลกระทบจากน้ำมันปิโตรเลียมต่อการเปลี่ยนแปลงสภาพภูมิอากาศของโลก ในบางประเทศรวมทั้งประเทศไทยได้ออกกฎหมายบังคับให้ผสมน้ำมันไบโอดีเซลในน้ำมันดีเซล ซึ่งนั่นหมายความว่าการเติบโตของการใช้ไบโอดีเซลในอนาคตไม่ได้ขึ้นอยู่กับปัจจัยทางด้านราคาแต่เพียงอย่างเดียว

ถ้าความต้องการของผู้ผลิตไบโอดีเซล ทำให้ราคาน้ำมันพืชอยู่ในระดับที่สูงเกินไป
อาจจะมีรัฐบาลบางประเทศยกเลิกการใช้กฎหมายบังคับการใช้ไบโอดีเซล
หรือยกเลิกเงินอุดหนุนการใช้ไบโอดีเซล
ซึ่งอาจเป็นสาเหตุทำให้การใช้ไบโอดีเซลลดลงและทำให้มีปริมาณน้ำมันพืชส่วนเกินในตลาดโลกและราคาที่ลดต่ำลงสำหรับผู้ผลิตน้ำมันปาล์ม

ถ้าหากผู้ใช้น้ำมันไบโอดีเซลมีความห่วงใยเรื่องสภาวะแวดล้อมที่ยั่งยืนของการผลิตน้ำมันปาล์มในอาเซียน
อาจจะทำให้ความต้องการใช้น้ำมันไบโอดีเซลจากน้ำมันปาล์มลดลง
ผู้ผลิตน้ำมันปาล์มดิบอาจจะต้องประสบกับปัญหาต้นทุนที่เพิ่มขึ้นจากการได้รับใบรับรองการเป็นผู้ผลิตน้ำมันปาล์มอย่างยั่งยืน
เพื่อสนองความต้องการของลูกค้าที่ต้องการซื้อน้ำมันปาล์มที่ผลิตภายใต้กรอบของการรักษาสิ่งแวดล้อมอย่างยั่งยืน

ยูนิวานิชเป็นสมาชิกของสมาคมการผลิตน้ำมันปาล์มอย่างยั่งยืน (RSPO)
และบริษัทมีเจตนารมย์ที่จะได้รับใบรับรองของการเป็นผู้ผลิตน้ำมันปาล์มที่ยั่งยืน
ขณะที่การได้มาซึ่งใบรับรองการเป็นผู้ผลิตน้ำมันปาล์มอย่างยั่งยืนทำให้ต้นทุนการผลิตสูงขึ้น
แต่เป็นโอกาสสำหรับบริษัทอย่างยูนิวานิชที่ได้แสดงให้เห็นถึงการตระหนักและใส่ใจในการดูแลรักษาสิ่งแวดล้อม
เศรษฐกิจและสังคมอย่างยั่งยืนมายาวนาน

2.6 อัตราแลกเปลี่ยน

การทำธุรกิจค้าขายน้ำมันปาล์มระหว่างประเทศจะซื้อขายเป็นเงินดอลลาร์สหรัฐอเมริกา
ผู้นำเข้าและผู้ส่งออกในประเทศไทยอาจจะได้รับผลกระทบจากค่าเงินบาทเมื่อเทียบกับค่าเงินดอลลาร์สหรัฐอเมริกา

ยูนิวานิชใช้สัญญาอัตราแลกเปลี่ยนเงินตราต่างประเทศล่วงหน้าเพื่อป้องกันความเสี่ยงจากอัตราแลกเปลี่ยนดอลลาร์สหรัฐอเมริกาในสัญญาซื้อขายแต่ละราย

2.7 การต่ออายุสัมปทานที่ดิน

บริษัทฯ มีพื้นที่ปลูกปาล์มบางส่วนเป็นพื้นที่สัมปทาน ซึ่งสวนไทยอุตสาหกรรมได้รับการต่อสัมปทานในปี
2536 เป็นระยะเวลาอีก 30 ปี จนถึงปี 2566 ในขณะที่สวนเจียรวานิชได้รับสัมปทานในปี 2526
เป็นระยะเวลา 30 ปี จนถึงปี 2556

ที่ดินที่ใช้ในการเพาะปลูกจริงในสวนเจียรวานิชมีจำนวน 14,241 ไร่ (2,278.6 เฮคแทร์)
นโยบายของรัฐบาลในการต่ออายุสัมปทานที่ดินเพื่อการเกษตรกรรมได้รับการพิจารณาและทบทวนหลายครั้ง
ซึ่งหากรัฐบาลตัดสินใจที่จะไม่ต่ออายุสัมปทานในที่ดินทั้งหมดหรือบางส่วนของสวนเจียรวานิชในปี
2556 จะส่งผลกระทบต่อบริษัท

2.8 การแข่งขันของโรงงานสกัดน้ำมันปาล์ม

ในประเทศไทยมีการแข่งขันอย่างรุนแรงในการรับซื้อผลปาล์มสดระหว่างโรงงานสกัดน้ำมันปาล์มขนาดใหญ่
50 แห่ง ยูนิวานิชมีส่วนแบ่งในตลาดประมาณ 10%
เมื่อมีโรงงานสกัดแห่งใหม่เกิดขึ้นจึงส่งผลกระทบต่อการรับซื้อผลปาล์มสดกับโรงงานที่มีอยู่เดิมในระดับหนึ่ง

แม้ว่าจะมีโรงงานสกัดแห่งใหม่เกิดขึ้นในอุตสาหกรรมน้ำมันปาล์มทุกปี
แต่ยูนิวานิชยังสามารถบรรลุแผนระยะยาวในการรักษาอัตราการเติบโตไว้ได้
โดยที่บริษัทอาจขยายกำลังการผลิตและจากการขยายพื้นที่ปลูกปาล์มน้ำมันในประเทศไทย
โดยพื้นที่ปลูกปาล์มได้เพิ่มขึ้นจาก 2.0 ล้านไร่ ในปี 2546 เป็น 4 ล้านไร่ ในปี 2552 (ที่มา:
สำนักงานเศรษฐกิจการเกษตร) ทั้งนี้
ประเทศไทยจะต้องมีการขยายกำลังการผลิตของโรงงานสกัดในอัตราที่ใกล้เคียงกัน